ประกาศคณะกรรมการกํากับหลักทรัพย์และตลาดหลักทรัพย์

ที่ กข. 45/2549 

เรื่อง การกําหนดลักษณะการให้คําแนะนําที่ไม่ถือเป็นการ  
ประกอบธุรกิจสัญญาซื้อขายล่วงหน้าประเภท  
การเป็นที่ปรึกษาสัญญาซื้อขายล่วงหน้า

(ฉบับที่ 2)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในมาตรา 3 และมาตรา 9 แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้เพิ่มบทนิยามคําว่า “ผู้ประกอบธุรกิจสัญญาซื้อขายล่วงหน้าต่างประเทศ” และ “ผู้ลงทุนสถาบัน” ระหว่างบทนิยามคําว่า “การให้คําแนะนํา” และคําว่า “สํานักงาน” ในข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กข. 11/2547 เรื่อง การกําหนดลักษณะการให้คําแนะนําที่ไม่ถือเป็นการประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้า ลงวันที่ 23 มกราคม พ.ศ. 2547 ดังต่อไปนี้

 ““ผู้ประกอบธุรกิจสัญญาซื้อขายล่วงหน้าต่างประเทศ” หมายความว่า บุคคลซึ่งเป็นผู้ประกอบธุรกิจสัญญาซื้อขายล่วงหน้าตามกฎหมายของต่างประเทศ และอยู่ภายใต้การกํากับดูแลของทางการหรือหน่วยงานที่ทําหน้าที่กํากับดูแลสัญญาซื้อขายล่วงหน้าในต่างประเทศ โดยมีหลักเกณฑ์ในการอนุญาตและการประกอบธุรกิจสัญญาซื้อขายล่วงหน้าไม่ด้อยกว่าหลักเกณฑ์ที่กําหนดโดยพระราชบัญญัติสัญญาซื้อขายล่วงหน้า พ.ศ. 2546 รวมทั้งประกาศและหนังสือเวียนที่เกี่ยวข้องซึ่งออกหรือวางแนวปฏิบัติตามกฎหมายดังกล่าว

“ผู้ลงทุนสถาบัน” หมายความว่า บุคคลดังต่อไปนี้ ที่สามารถนําเงินไปลงทุนในสัญญาซื้อขายล่วงหน้าในต่างประเทศได้โดยชอบ

 (1) กองทุนบําเหน็จบํานาญข้าราชการ

 (2) กองทุนประกันสังคม

 (3) บริษัทประกันชีวิต

 (4) ธนาคารพาณิชย์

 (5) ธนาคารที่มีกฎหมายจัดตั้งขึ้นโดยเฉพาะ

 (6) บริษัทหลักทรัพย์เพื่อการจัดการทรัพย์สินของตนเอง

(7) สถาบันการเงินอื่นใดที่สํานักงานกําหนดโดยได้รับความเห็นชอบจากคณะกรรมการ ก.ล.ต.

 (8) บริษัทหลักทรัพย์เพื่อการจัดการทรัพย์สินของบุคคลตาม (1) ถึง (7) ในลักษณะกองทุนส่วนบุคคล หรือเพื่อการจัดการกองทุนสํารองเลี้ยงชีพหรือกองทุนรวม”

 ข้อ 2 ให้เพิ่มความต่อไปนี้เป็น (2/1) ในข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กข. 11/2547 เรื่อง การกําหนดลักษณะการให้คําแนะนําที่ไม่ถือเป็นการประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้า ลงวันที่ 23 มกราคม พ.ศ. 2547 

“(2/1) การให้คําแนะนําโดยผู้ประกอบธุรกิจสัญญาซื้อขายล่วงหน้าต่างประเทศโดยมีเป้าหมายการแนะนําแก่ผู้ลงทุนสถาบันเป็นการเฉพาะ และเป็นการให้คําแนะนําเกี่ยวกับสัญญาซื้อขายล่วงหน้าในต่างประเทศที่ผู้ลงทุนสถาบันสามารถลงทุนได้ตามกฎหมาย”

 ข้อ 3 ประกาศนี้ให้ใช้บังคับตั้งแต่วันที่ 16 มกราคม พ.ศ. 2550 เป็นต้นไป

 ประกาศ ณ วันที่ 27 ธันวาคม พ.ศ. 2549

 (หม่อมราชวงศ์ปรีดิยาธร เทวกุล)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์

หมายเหตุ : เหตุผลในการออกประกาศฉบับนี้ คือ ด้วยปรากฏว่ามีผู้ประกอบธุรกิจสัญญาซื้อขายล่วงหน้าต่างประเทศประสงค์จะเข้ามาให้คําแนะนําแก่ผู้ลงทุนสถาบันในประเทศเกี่ยวกับสัญญา  
ซื้อขายล่วงหน้าในต่างประเทศ หรือความเหมาะสมในการซื้อขายสัญญาซื้อขายล่วงหน้าในต่างประเทศ ซึ่งการดําเนินการของผู้ประกอบธุรกิจสัญญาซื้อขายล่วงหน้าดังกล่าวก่อให้เกิดประโยชน์แก่ผู้ลงทุนสถาบันในประเทศ ในการลงทุนในสัญญาซื้อขายล่วงหน้าในต่างประเทศ  
มากยิ่งขึ้น ดังนั้น เพื่อให้การดําเนินการของผู้ประกอบธุรกิจสัญญาซื้อขายล่วงหน้าต่างประเทศสามารถกระทําได้โดยไม่ถือว่าเป็นการประกอบธุรกิจสัญญาซื้อขายล่วงหน้าประเภทการเป็น  
ที่ปรึกษาสัญญาซื้อขายล่วงหน้า จึงได้ออกประกาศนี้